title: Borcha
text: Ta atros emplegos d'o termin Borcha se veiga Borcha (desambigación).
  
  Borcha (Borja en grafía SLA y en castellano) ye un municipio aragonés y una ciudat situata a l'ueste d'a provincia de Zaragoza, capital d'a comarca d'o Campo de Borcha.
  
  A suya población ye de  habitants en una superficie de 106,7 km² y una densidat de  hab/km².
  
  Historia 
  Fue reconquiesta en 1124 y lo suyo primer tenent estió Gastón IV de Biarn. O 9 de chinero de 1366 Pero IV lo Cerimonioso la donó a lo cheneral Beltrán Duglescin con títol de condau.
  
  Toponimia 
  Os arabistas han relacionau este toponimo con l'arabe Burch ("torre"), sindembargo ya existió una ciudat celtibera dita Bursau, como en atros casos os musulmans no fundoron ni dioron nombre a la ciudat, y adaptoron un nombre extranyo pa ellos a una palabra que tenese significau en lur luenga ("etimolochías populars" u "falsas etimolochías").
  
  En a baixa Edat Meya s'escribiba de muitas trazas tanto en latín arromanzau como en aragonés: Borga, Borja, Borgia, Boria, que yera como se representaba o fonema africau /ch/. Tamién ye documentau Borxa (d'a mesma traza que o fonema d'a ch a vegadas s'escribiba x en Sanxo y Belxit, como fan en catalán occidental encara).
  
  A variant escrita con a moderna ch tamién se conoixe, por eixemplo d'a Carta de población d'Alcalá de Moncayo (25 de chulio de 1238):
  
  Tamién se troba a forma Borcha  en o Libro de colecta de la Pecha d'a Comunidat d'aldeyas de Teruel, (1360-1369) a on que amanix Borcha como apelliu d'un habitador de Cedriellas. Tamién lo trobamos en l'antroponimo Johan de Borcha d'un habitador de Plou en o sieglo XV.
  
  O toponimo "Borcha" dió nombre a un linache noble aragonés establiu dimpués en o Reino de Valencia, os Borcha, familia que esdevenió muito celebre en Italia, razón por a cuala ye millor conoixiu con ortografía italiana (Borgia).
  
  Demografía 
  
  En o termin municipal de Borcha se troban tamién os despoblaus de El Molinillo, Valturera y Ribas.
  
  Administración
  
  Reparto de concellers
  
  Alcaldes
  
  Esporte 
  O fútbol ye representato por a Sociedad Deportiva Borja.
  
  Puestos d'intrés
  
  Edificios civils 
   Palacio de Sánchez d'el Río.
   Palacio d'os Vera, tamién clamata Casa de las Conchas.
   Plaza d'o Mercau.
   Casa d'Aguilar.
   Palacio d'os Lazaro.
   Antigo Alguarín Municipal.
   Casa d'a Villa.
  
  Edificios melitars 
   L'antigo castiello.
   Puerta de Zaragoza, tamién clamata  Arco de la Carrera.
   Puerta de Sant Francisco.
  
  Edificios relichiosos 
   Antigo Convento de Capuchins, actual Hespital Sancti Spiritus.
   Convento d'a Concepción.
   Antiga Colechiata de Santa María.
   Convento de Santa Clara d'Asís.
   Antigo Convento de Predicadors, actual "Auditorio Municipal".
   Ermita de Sant Chorche.
   Ilesia de Sant Miguel.
   Santuario de Misericordia.
  
  Cultura
  
  Fiestas 
   Semana Santa
   Fiestas d'a Virchen d'a Pedaina, primer domingo de mayo.
   Fiestas de Sant Bertolomeu, 24-25 agosto.
   Fiestas de Setiembre, tercera semana de setiembre.
   Sant Antón y Sant Sabastián, lo 17 y 20 de chinero, realizando-se las tradicionals fogueras la nueit anterior.
   Chueves Lardero, o chueves d'a primera semana de febrero, se brienda lo tipico "Palmo".
   San Jorge, lo 23 d'abril, s'acude a la ermita a brendar a tradicional culeca (pan dulce con uegos duros con forma de muller).
   Fiestas d'o Santuario de Misericordia (15 d'agosto) en honor a l'Asunción d'a Virchen.
  
  Eventos  
   Festival Amante, festival de mosica Indie que se celebra a meyaus d'agosto. 
   BorjaenJazz (u tamién BorJazz), festival de Jazz que tiene puesto entre lo mes de chulio.
   Chornadas Corals de Canto Coral d'Aragón, tiene puesto la zaguera semana d'octubre y primera de noviembre.
   Winter Festival, festival de mosica dance. Se celebra anyalment en o mes de noviembre.
   Borja Scooter Run, reunión anyal de scooters clasicas, lo primer cabo de semana de marzo.
  
  Museus 
   Museu d'a Colechiata de Santa María
   Museu Baltasar González
   Museu Arqueolochico
   Museu de Santa Clara
  
  Personalidaz naixitas de Borcha 
  Categoría principal: Naixitos de Borcha.
   Vicente Casanova y Marzol (1854-1930), bispe, arcebispe y cardenal.
   Natividad Zaro Casanova, guionista.
   Antonio Motos Martínez, politico y periodista.
   Johan de Coloma, politico.
   Antonio María Herrero y Rubira, cientifico y escritor d'a Ilustración.
   Juan José Nogués (1909 - 1998), futbolista que chugó lo Mundial de 1934. 
   Ramón Borobia Paños (1914 - 2009), compositor y director d'orquesta.
  
  Localidaz achirmanatas 
   Juranson (Biarn, Occitania).
   Lisle-sur-Tarn (Tarn, Occitania).
  
  Referencias
  
  Vinclos externos